Lord of the Dance

***Lord of the Dance*** (alebo skrátene LOTD) je írska tanečná megashow vytvorená, produkovaná a v choreografii Michaela Flatleyho. Hudbu k tejto show zložil írsky skladateľ Ronan Hardiman.

## Začiatky
Michael Flatley odštartoval svoju kariéru tanečným číslom *[[Riverdance]]* v speváckej súťaži Eurovízia z roku 1994, z ktorého napokon vzišla celovečerná tanečná show. Tú však o rok neskôr kvôli nezhodám ohľadom kreatívnej kontroly a produkcie opustil. Fenomenálny úspech z Riverdance ho presvedčil, že dokáže aj z pomerne neznámeho tanečného štýlu vytvoriť úspešnú produkciu. Sníval o tanečnej show predvádzanej pompéznym štýlom rockových koncertov na štadiónoch a veľkokapacitných arénach, namiesto komorných divadiel. 
Ako jedna z prvých častí bola vytvorená stepová "acapella" (tanec alebo spev bez hudobného doprovodu), ktorá show uzatvára ako "Planet Ireland". Skompletovanie celej show od nápadu až k pódiovej realizácii napokon trvalo len 6 mesiacov.

## Príbeh
Príbeh je postavený na boji *Pána tanca* s *Pánom temnôt* (*Don Dorcha*), ktorý chce násilím získať moc nad Planétou Írsko. Pán tanca nakoniec temného pána porazí s prispením malého anjela. Paralelne je v show príbeh boja lásky vs. žiadostivosti, vyjadrený tancom v priebehu show. *Saoirse*, Írska panna bojuje o lásku Pána tanca s *Morrighan*, lascívnou pokušiteľkou. Príbehy vychádzajú z írskeho folklóru s niektorými biblickými referenciami; samotný názov, spolu s ústrednym hudobným motívom je prevzatý z hymnusu Pán tanca (Lord of the Dance).

## Vystúpenia
*Lord of the Dance* mal premiéru 27. júna 1996 v Dublinskom Point Theatre. Záznam predstavenia, ktoré vyšlo na DVD, sa uskutočnilo 2. júla 1996. 

V marci 1997 účinkoval LOTD na odovzdávaní Oskarov. Už v novembri toho roku boli úspech a požiadavky tak veľké, že boli vytvorené ďalšie dve tanečné skupiny, z ktorých každá mala na starosti turné v inej časti sveta. Flatley podpísal zmluvu so spoločnosťou Disney na predvádzanie show v lete 1999 v jeho parku Epcot na Floride. Úspech a ohlasy boli opäť enormné, a tak sa show do Epcotu vrátila aj na leto roku 2000. Skupina č.4 napokon vystupovala v Parížskom rezorte Disneylandu v rokoch 2002 aj 2003. V súčasnosti má LOTD dve skupiny, ktoré pokrývajú podľa potrieb vystúpenia po celom svete, najmä v Európe, Ázii, Spojených štátoch a Kanade.

## Feet of Flames
Po dvoch rokoch na turné, 25. júla 1998, Michael Flatley prepracoval a rozšíril základnú koncepciu LOTD a vznikla show Feet of Flames. Zmena spočívala najmä v spojení všetkých tanečníkov skupín LOTD, ktorých bolo takmer 100. Pódium pre túto show bolo široké 55 metrov a malo niekoľko úrovní. Samotná show mala premiéru v Londýnskom Hyde Parku pred 25 tisícovým obecenstvom. Špeciálnym dodatkom bolo aj tanečné číslo samotného Flatleyho bez hudobného doprovodu. Nadlho to bolo posledné Flatleyho živé vystúpenie, show samotná bola však v rôznych verziách predvádzaná (iba jedinou tanečnou skupinou) aj neskôr v rokoch 2000 a 2001. Do LOTD sa Michael Flatley vrátil zase až v roku 2006 na 10. výročie tejto show.

## Turné 2010 "Reunion"
Okrem jedného vystúpenia vo Feet of Flames v roku 2009 v Taipei Michael nevystupoval.

Plný návrat na viacero vystúpení (resp. celé turné) nastal až v roku 2010, keď oznámil návrat do LOTD, s vystúpeniami v Dubline, Spojenom Kráľovstve a po Európe. 
Z tohto turné bolo zároveň natočené DVD a Blu-Ray v 3D zobrazení, ktoré vyšlo ku koncu roku 2011. Zábery na ňom pre náročnosť 3D kompozície a výroby boli napokon poskladané z troch vystúpení, z O2 arén v Londýne, Dubline a Berlíne.

## Tanečníci
Počas dlhých rokov vystupovania a kvôli existencii viacerých skupín boli pozície titulných postáv obsadzované viacerými tanečníkmi. Do povedomia sa však najvýraznejšie zapísali tanečníci z počiatkov show.

## Úlohy a obsadenie
### Pôvodné úlohy a obsadenie (show z 1996)
*Lord of The Dance: Michael Flatley
*Saoirse, Írska panna: ***Bernadette Flynn***
*Morrighan, pokušiteľka: ***Gillian Norris***
*Don Dorcha: ***Daire Nolan***
*Malý anjel: ***Helen Egan***
*Husle: ***Máiréad Nesbitt*** a ***Cora Smyth***
*Bohyňa Erin: ***Anne Buckley***

*Bernadette Flynn* bola jediná, ktorá tancovala v LOTD od samého začiatku až po turné v roku 2010. V súbore sa zároveň zoznámila aj so svojím budúcim manželom, ktorý taktiež tancoval titulnú úlohu Pána tanca.

*Gillian Norris* opustila show krátko po roku 2000, V súčasnosti sa už tancu nevenuje, otvorila si vlastný kozmetický salón.

*Daire Nolan* ukončil účinkovanie v LOTD po prvom vystúpení v Disneyho Epcote v 1999. Stále sa pohybuje v oblasti írskeho tanca, v januári 2009 pôsobil ako írsky sudca pre americkú tanečnú súťaž, Tanečné superstar (Superstars of Dance).

*Helen Egan* účinkovala v show niekoľko rokov, potom sa sporadicky objavovala pri rôznych akciách súvisiacich so súborom alebo show.

*Máiréad Nesbitt* ďalej účinkuje v súbore keltskej hudby Celtic Woman. Má na konte niekoľko hudobných albumov vrátane z účinkovania vo Flatleyho show, v skupine *Celtic Woman* a vlastných.

*Cora Smyth* pokračovala s Michaelom Flatleym aj v turné *Keltský Tiger*, kým nebolo zrušená.

*Anne Buckley* opustila show v roku 2001 a vydala vlastný sólový album.

### Pôvodná hudobná skupina (show z 1996)
*Dave Keary, elektroakustická gitara
*Eamon Byrne, basová gitara
*Gary Sullivan, bicie
*Máiréad Nesbitt, husle
*Cora Smyth, husle
*Liam O'Connor, Box
*Ger Fahey, gajdy

### Turné 2010 s návratom Michaela Flatleyho
*Lord of The Dance: *Michael Flatley*
*Saoirse, Írska panna: *Bernadette Flynn*
*Morrighan, pokušiteľka: *Ciara Sexton*
*Don Dorcha: *Tom Cunningham*
*malý anjel: *Katie Pomfret*
*husle: *Giada Costernaro* a *Valerie Gleeson*

## Jednotlivé vstupy v show
thumb|Malý anjel v podaní Helen Egan
thumb|Malý anjel a Pán tanca

;Prvé dejstvo:
*Cry Of The Celts
*Suil A Ruin
*Celtic Dream
*The Warriors
*Gypsy
*Strings Of Fire
*Breakout
*Warlords
*Erin The Goddess
*The Lord Of The Dance

;Druhé dejstvo
*Spirit In The New World
*Dangerous Game
*Hell's Kitchen
*Fiery Nights
*The Lament
*Siamsa
*She Moved Through The Fair
*Stolen Kiss
*Nightmare
*The Duel
*Victory
*Planet Ireland

## Poznámky
* Príjmy z LOTD spolu aj s Feet of Flame, autorskými honorármi a súvisiacimi vecami spravili z Michaela Flatleyho, ako autora a choreografa najlepšie zarábajúceho tanečníka všetkých čias s viacnásobným zápisom do Guinessovej knihe rekordov.
* Show videlo po celom svete stovky miliónov ľudí a turné pokračuje dodnes. Až na výnimky bývajú predstavenia spravidla vypredané. 

## Referencie

## Iné projekty

## Externé odkazy
* Oficiálna stránka 
* Oficiálna stránka 3D verzie 
* 
* 
* 

## Zdroje

Kategória:Hudba
Kategória:Tanec
Kategória:Turné
Kategória:Filmy USA
Kategória:Filmy z 1996
Kategória:Tanečná hudba
Kategória:Filmy podľa názvu